NASLOVNA STRAN

Dne 19. 12. 2019 je bila v Zgodovinskem arhivu Ljubljana ustanovljena sindikalna skupina Glosa, sindikata kulture in narave. Pobuda je prišla s strani zaposlenih v ljubljanskih enoti arhiva, saj je aktualno dogajanje zahtevalo, da se slišijo tudi glasovi tistih, ki dotlej nismo bili slišani.

Skupina ima deset članov in tudi več simpatizerjev. Politika sindikalne skupine je delovati v dobro vseh zaposlenih, predvsem pa zastopati interese članstva. Nameravamo biti aktivni tako na področju zaščite delavskih pravic, pogojev dela in upoštevanja zaposlenih kot enakopravnih partnerjev pri odločanju o poslovnih in strokovnih zadevah, kot tudi na področju arhivskega strokovnega dela. Naši člani in članice so dolgoletni strokovni delavci arhiva, ki imajo ideje in rešitve za marsikak problem. V dosedanjem delovanju smo veliko tega že dokazali.

Upamo in želimo, da bomo v prihodnje še bolj uspešni. Za to je potrebno skupno in enotno delovanje čim večjega števila zaposlenih.

Izvršni odbor sindikalne skupine Glosa - ZAL